Rikunarita-ORG/Wikinium huggingface dataset:
# மூச்சுக்குழல் அழற்சி

| Bronchitis |
| --- |
|  |
| This diagram shows acute bronchitis. |
| வகைப்பாடு மற்றும் வெளிச்சான்றுகள் |
| சிறப்பு | pulmonology |
| ஐ.சி.டி.-10 | J20.-J21., J42. |
| ஐ.சி.டி.-9 | 466, 491, 490 |
| நோய்களின் தரவுத்தளம் | 29135 |
| மெரிசின்பிளசு | 001087 |
| ஈமெடிசின் | article/807035 article/297108 |
| ம.பா.த | D001991 |

**மூச்சுக்குழல் அழற்சி**அல்லது **மார்புச்சளி நோய்** (Bronchitis) என்பது மூச்சுக்குழாயினை நுரையீரல்களுடன் இணைக்கும் மூச்சுக் கிளைக்குழல்களின் சுவற்றிலுள்ள சீதச்சவ்வில்/சளிச்சவ்வில் ஏற்படும் ஒரு அழற்சி நோயாகும். இதனால் இருமலும், சளி தோன்றுதலும் ஏற்படும்.

இந்நோயில் இரண்டு வகைகளுண்டு.

* கடிய மூச்சுக்குழல் அழற்சி- திடீரெனத் தோன்றிச் சிறிது காலம் பாதிக்கும்.
* நெடுங்கால மூச்சுக்குழல் அழற்சி- தொடர்ந்து நீடித்துப் பல ஆண்டுகள் பாதிக்கலாம்.

இவை இரண்டு வகைகளும் புகை பிடிப்பவர்களிலும் அதிக அளவில் காற்று மாசுபடுதல் உள்ள இடங்களில் வாழ்பவர்களிலும் அதிகமாகக் காணப்படுகிறது.

**காரணங்கள் :** காற்றின் மாசுக்கேடு, புகைபிடித்தல் போன்றவை இந்நோய் வருவதற்கான காரணங்களாகும். இந்நோயில் சளி தோன்றி மூச்சுப் பாதைகள் அடைபடும்.

## மேற்கோள்கள்
# ஜிரி மென்செல்

| ஜிரி மென்செல் |
| --- |
| ஜிரி மென்சல் |
| பிறப்பு | (1938-02-23)பெப்ரவரி 23, 1938 பிராகா, செக்கோசிலோவாக்கியா |
| இறப்பு | செப்டம்பர் 5, 2020(2020-09-05) (அகவை 82) பிராகா, செக்கோசிலோவாக்கியா |
| பணி | திரைப்பட இயக்குநர் |
| வாழ்க்கைத் துணை | ஒல்கா மென்சல்வோ (Olga Menzelová) |

**ஜிர் மென்செல்** (23 பிப்ரவரி 1938 – 5 செப்டம்பர் 2020) திரைப்பட இயக்குநர், நடிகர், கதை எழுத்தாளர் ஆவார். இவர் தி டான் ஜுவான்ஸ் என்ற செக் மொழித் திரைப்படத்தை இயக்கியவர். இந்த திரைப்படத்திற்காக, கோவாவில் நடைபெற்ற 44வது சர்வதேச திரைப்பட விழாவில், வாழ்நாள் சாதனையாளர் விருது வழங்கப்பட்டது.

## திரைப்படங்கள்

ஏறத்தாழ இருபது திரைப்படங்களை இயக்கியுள்ளார்.

* தி டான் ஜுவான்ஸ்

## சான்றுகள்
# பிரியா ராமன்

| பிரியா ராமன் |
| --- |
| இயற் பெயர் | ப்ரியா ராமன் |
| பிறப்பு | செப்டம்பர் 14, 1974  சென்னை, தமிழ்நாடு, இந்தியா |
| தொழில் | திரைப்பட நடிகை, தொலைக்காட்சித் தொடர் நடிகை, தொலைக்காட்சித் தொடர் தயாரிப்பாளர் |
| நடிப்புக் காலம் | 1993 - தற்போது |
| துணைவர் | ரஞ்சித் (2004) |

**பிரியா ராமன்** தென்னிந்தியத் திரைப்பட நடிகை மற்றும் திரைப்படத் தயாரிப்பாளர் ஆவார். இவர் தமிழ், மற்றும் மலையாள மொழிப் படங்களில் நடித்துள்ளார். மேலும் இவர் இரண்டு மொழிகளிலும் தொலைக்காட்சித் தொடர்களிலும் நடித்து வருகிறார். தமிழில் இவருடைய முதல் திரைப்படம் ரஜினிகாந்த் தயாரித்த வள்ளி ஆகும்.

இவர் 2017-2022 ஒளிபரப்பான செம்பருத்தி தொலைக்காட்சித் தொடரில் நடித்தார்.

## மேற்கோள்கள்
# தாயுமானவன் (தொலைக்காட்சித் தொடர்)

| தாயுமானவன் |
| --- |
|  |
| வகை | நாடகம் |
| இயக்கம் | கதிர் |
| நடிப்பு | மகேஸ்வரி, கல்யாணி, ஜென்னிபர், ஸ்ரீ குமார் |
| நாடு | இந்தியா |
| மொழி | தமிழ் |
| அத்தியாயங்கள் | 288 |
| தயாரிப்பு |
| படப்பிடிப்பு தளங்கள் | தமிழ்நாடு |
| ஓட்டம் | தோராயமாக 15-20 (ஒருநாள் நிகழ்ச்சி) |
| ஒளிபரப்பு |
| அலைவரிசை | விஜய் தொலைக்காட்சி |
| ஒளிபரப்பான காலம் | 15 சூலை 2013 (2013-07-15) – 5 செப்டம்பர் 2014 (2014-09-05) |

**தாயுமானவன்** 2013 ஆம் ஆண்டு, ஜுலை 15ம் தேதி முதல் திங்கள் முதல் வெள்ளி வரை இரவு 7.30 மணிக்கு விஜய் தொலைக்காட்சில் ஒளிபரப்பான நாடகத் தொடர். இந்த தொடரில் மகேஸ்வரி, கல்யாணி, மதுமில்லா, ஜென்னிபர், ஸ்ரீ குமார் பலர் நடித்துள்ளனர்.

## கதை சுருக்கம்

ஒரு தந்தை, தாயில்லா தன் ஐந்து பெண்களைப் பாசத்துடன் வளர்க்கும் கதை.

## நடிகர்கள்

* ஸ்ரீ குமார்
* மதியழகன்
* மகேஸ்வரி
* கல்யாணி
* ஜெனிஃபர்
* மதுமில்லா
* சுஜித்ரா
* அன்வர்
* குயிலி
* ராஜசேகர்
* கமல்

மற்றும் பலர்.

## இவற்றை பார்க்க

* விஜய் தொலைக்காட்சி நிகழ்ச்சிகளின் பட்டியல்

## வெளி இணைப்புகள்

* விஜய் டிவி யூ ட்யுப்
* விஜய் டிவி வலையகம்
# ஆண்டாள் அழகர்

| ஆண்டாள் அழகர் |
| --- |
| வகை | காதல் குடும்பம் நாடகத் தொடர் |
| எழுத்து | எஸ்.ரமண கிரிவாசன் |
| இயக்கம் | பிரான்சிஸ் கதிரவன் |
| நடிப்பு | * பூர்ணிதா
* ரிஷிகேஷ்
* ஸ்டாலின்
* ரம்யா
 |
| நாடு | இந்தியா |
| மொழி | தமிழ்மொழி |
| பருவங்கள் | 2 |
| அத்தியாயங்கள் | 416 |
| தயாரிப்பு |
| தயாரிப்பாளர்கள் | கே. ஜே. கணேஷ் |
| படப்பிடிப்பு தளங்கள் | தமிழ் நாடு |
| படவி அமைப்பு | பல ஒளிப்படக்கருவி |
| ஓட்டம் | தோராயமாக அங்கம் ஒன்று 22–24 நிமிடங்கள் |
| ஒளிபரப்பு |
| அலைவரிசை | விஜய் தொலைக்காட்சி |
| ஒளிபரப்பான காலம் | 8 செப்டம்பர் 2014 (2014-09-08) – 6 மே 2016 (2016-05-06) |
| Chronology |
| தொடர்புடைய தொடர்கள் | பகல் நிலவு |

**ஆண்டாள் அழகர்** என்பது விஜய் தொலைக்காட்சியில் 8 செப்டம்பர் 2014 முதல் 6 மே 2016 ஆம் ஆண்டு வரை திங்கள் முதல் வெள்ளி வரை மாலை 6:30 மணிக்கு ஒளிபரப்பான ஒரு கிராமத்து சூழலை கொண்ட காதல் மற்றும் குடும்பத் தொலைக்காட்ச்சி நாடகத் தொடர் ஆகும்.

இந்த தொடரை 'பிரான்சிஸ் கதிரவன்' என்பவர் இயக்க, பூர்ணிதா, ரிஷிகேஷ், ஸ்டாலின் மற்றும் ரம்யா ஆகியோர் முதன்மைக் கதாபாத்திரத்தில் நடித்துள்ளனர். இந்த தொடர் 6 மே 2016 ஆம் ஆண்டு 416 அத்தியாயங்களுடன் நிறைவு பெற்றது. இதன் இரண்டாம் பாகம் பகல் நிலவு என்ற பெயரில் 9 மே 2016 முதல் 9 மார்ச்சு 2019 ஆம் ஆண்டு வரை ஒளிபரப்பானது.

இந்த தொடர் 2015 ஆம் ஆண்டு நடைபெற்ற விஜய் தொலைக்காட்சி விருதுகள் விழா நிகழ்ச்சியில் சிறந்த தொடர், சிறந்த துணைக்கதாபாத்திரம் ஆண், நடுவர் சிறப்பு விருது போன்ற விருதுகளை வென்றுள்ளது.

## கதை சுருக்கம்

இந்த தொடரின் கதை ஆண்டாள் குடும்பம் மற்றும் அழகரின் குடும்பத்தினர் பல வருடங்களாக மோதலுடன் இருக்கின்றனர், இந்த நடுவில் ஆண்டாள் குடும்பம் மற்றும் அழகர் இருவரையும் காதலித்து வந்தனர். இதனால் இரு குடும்பங்களுக்கிடையே மீண்டும் வரும் பிரச்சனைகளையும் இவர்களின் காதலையும் பற்றி கதை சொல்லப்படுகின்றது.

## நடிகர்கள்

### முதன்மை கதாபாத்திரம்

* பூர்ணிதா - ஆண்டாள்
* ரிஷிகேஷ் - அழகர்
* ஸ்டாலின் - சக்திவேல்
* ரம்யா - ரேவதி

## நேரம் மாற்றம்

இந்த தொடர் 19 நவம்பர் 2014ஆம் ஆண்டு திங்கள் முதல் வெள்ளி வரை இரவு 7.30 மணிக்கு ஒளிபரப்பாகி, பின்னர் 11 ஏப்ரல் 2015 ஆம் ஆண்டு முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பானது.

| ஒளிபரப்பான திகதி | நேரம் | அத்தியாங்கள் |
| --- | --- | --- |
| 8 செப்டம்பர் 2014 (2014-09-08) - 8 ஏப்ரல் 2016 (2016-04-08) | இரவு 7.30 மணிக்கு | 1-397 |
| 11 ஏப்ரல் 2016 (2016-04-11) - 6 மே 2016 (2016-05-06) | மாலை 6:30 மணிக்கு | 398-416 |

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *ஆண்டாள் அழகர்*

| விஜய் தொலைக்காட்சி : திங்கள் - வெள்ளி மாலை 6:30 மணி தொடர்கள் |
| --- |
| முன்னைய நிகழ்ச்சி | ஆண்டாள் அழகர் (11 ஏப்ரல் 2016 - 6 மே 2016) | அடுத்த நிகழ்ச்சி |
| - | பகல் நிலவு ( 9 மே 2016 - 23 மார்ச் 2018) |
# சிவா மனசுல சக்தி (தொலைக்காட்சித் தொடர்)

| சிவா மனசுல சக்தி |
| --- |
| வகை | குடும்பம் காதல் நாடகம் |
| இயக்கம் | பஷீர் |
| நடிப்பு | * விக்கிரம் ஸ்ரீ
* தனுஜா
 |
| நாடு | இந்தியா |
| மொழி | தமிழ்மொழி |
| அத்தியாயங்கள் | 355 |
| தயாரிப்பு |
| படப்பிடிப்பு தளங்கள் | தமிழ் நாடு |
| ஓட்டம் | தோராயமாக அங்கம் ஒன்று 22–24 நிமிடங்கள் |
| ஒளிபரப்பு |
| அலைவரிசை | விஜய் தொலைக்காட்சி |
| ஒளிபரப்பான காலம் | 21 சனவரி 2019 (2019-01-21) – 14 மார்ச்சு 2020 (2020-03-14) |
| Chronology |
| தொடர்புடைய தொடர்கள் | து சூராஜ் மை சாஞ்ச், பியாஜி (இந்தி) அக்னிசாட்சி (தெலுங்கு) சர்வமங்கள மாங்கல்யே (கன்னடம்) அர்தாங்கினி (பெங்காலி) |

**சிவா மனசுல சக்தி** என்பது விஜய் தொலைக்காட்சியில் சனவரி 21, 2019 முதல் மார்ச்சு 14, 2020 வரை திங்கள் முதல் சனிக்கிழமை வரை மாலை 6 மணிக்கு ஒளிபரப்பான தொலைக்காட்சித் தொடர் ஆகும்.. இந்த தொடர் இந்தி மொழியில் ஒளிபரப்பான 'து சூரஜ் மை சாஞ்ச், பியாஜி' என்ற தொடரின் மறுதயாரிப்பாகும்.

இந்த தொடர் சிவா கதாபாத்திரத்தில் 'விக்கிரம் ஸ்ரீ' என்ற புதுமுக நடிகர் நடிக்க இவருக்கு ஜோடியாக சக்தி என்ற கதாபாத்திரத்தில் புதுமுக நடிகை 'தனுஜா' நடிக்கின்றார்.

## கதைச்சுருக்கம்

இந்த தொடரின் கதை சிவ பக்தனான சிவா உயிரைக் கொடுத்து காதலர்களை சேர்த்து வைக்கிற நல்ல மனசுக்காரன். ஊருக்கெல்லாம் கல்யாணம் பண்ணி வைக்கிற அவனுக்கு ஒரு கல்யாணம் நடக்க மாட்டேங்குதே என்கிற கவலை ஊருக்கு. சந்தர்ப்ப சூழ்நிலை காரணமாக சக்தி என்ற பெண்ணை திருமணம் செய்கின்றான், திருமணத்திற்கு பிறகு இருவரும் ஒருவரை ஒருவர் எப்படி புரிந்து கொண்டார்கள் என்பதுதான் கதை.

## நடிகர்கள்

### முதன்மை கதாபாத்திரம்

* விக்கிரம் ஸ்ரீ - சிவா
* தனுஜா - சக்தி
* வீனா பொன்னப்பா - பைரவி

### துணைக் கதாபாத்திரங்கள்

* ஜனனி பிரதீப் - நித்யா
* காயத்ரி புவனேஷ் - ரேகா
* ராகுல் கனகராஜ் - மாருதி
* பிரகாஷ் ராஜன் -
* மணிக்கண்டன் - கண்ணன்
* கணேஷ் - சித்து
* ரஞ்சினி பிரதீப் - துர்கா
* சத்யா - ராஜன்
* லதா - ராஜலட்சுமி
* கே.நட்ராஜ் - ராமமூர்த்தி
* நித்யலட்சுமி → அபிநவ்யா - சத்யா

## சர்வதேச ஒளிபரப்பு

* இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.

## மேற்கோள்கள்

## வெளி இணைப்புகள்

* Siva Manasula Sakthi at ஐ. எம். டி. பி இணையத்தளம்

| விஜய் தொலைக்காட்சி : திங்கள்-சனி மாலை 6 மணிக்கு |
| --- |
| முன்னைய நிகழ்ச்சி | சிவா மனசுல சக்தி | அடுத்த நிகழ்ச்சி |
| பகல் நிலவு | ஆயுத எழுத்து |
# சத்யா 2

| சத்யா 2 |
| --- |
| வகை | காதல் குடும்பம் நாடகத் தொடர் |
| எழுத்து | எம். பழனிசாமி |
| திரைக்கதை | சற்குணம் புங்கராஜ் எஸ்.கே.ராஜா |
| இயக்கம் | ஏ.ஆர். கார்த்திக் |
| நடிப்பு | * ஆயிஷா
* விஷ்ணு
 |
| இசை | சேகர் சாயி பரத் |
| முகப்பிசை | விஷால் சந்திரசேகர் |
| நாடு | இந்தியா |
| மொழி | தமிழ் |
| பருவங்கள் | 2 |
| அத்தியாயங்கள் | 303 |
| தயாரிப்பு |
| தயாரிப்பாளர்கள் | ஆர்.கே. மனோகர் |
| ஒளிப்பதிவு | அர்ஜுனன் கார்த்திக் |
| ஓட்டம் | தோராயமாக 20-22 நிமிடங்கள் (ஒரு நாள் நிகழ்ச்சி) |
| தயாரிப்பு நிறுவனங்கள் | ராஜம்மாள் படைப்புகள் |
| ஒளிபரப்பு |
| அலைவரிசை | ஜீ தமிழ் |
| ஒளிபரப்பான காலம் | 25 அக்டோபர் 2021 (2021-10-25) – 9 அக்டோபர் 2022 (2022-10-09) |
| Chronology |
| தொடர்புடைய தொடர்கள் | சத்யா |

**சத்யா 2** என்பது 25 அக்டோபர் 2021 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை மாலை ஒளிபரப்பான குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இந்த தொடர் சத்யா என்ற தொடரின் தொடர்சியாக உருவாக்கப்பட்டுள்ளது.

இந்த தொடர் ராஜம்மாள் படைப்புகள் தயாரிப்பில், ஏ.ஆர். கார்த்திக் என்பவர் இயக்கத்தில் ஆயிஷா மற்றும் விஷ்ணு ஆகியோர் முதன்மைக் கதாபாத்திரத்தில் நடித்துள்ளனர். ஒரே உருவ ஒன்றமையில் உள்ள சத்யா, நித்தியா ஆகியோரையும் சத்யாவின் முன்னாள் கணவன் பிரபுவை சுற்றி கதை நகர்கிறது. இந்த தொடரின் இறுதி அத்தியாயம் 9 அக்டோபர் 2022 அன்று ஒளிபரப்பப்பாகி, 303 அத்தியாயங்களுடன் நிறைவு பெற்றது.

## கதைச் சுருக்கம்

கருக்கலைப்புக்கு காரணமான சத்யாவை வீட்டில் இருந்து பிரபு துரத்துகிறார், ஆனால் உண்மை என்னவென்றால், பிரபு தனது காரில் சத்யாவை கொடூரமாக தாக்கியதே கருக்கலைப்புக்கு காரணமானது. ஆனால் இதை பிரபு அறியாவிட்டாலும், சத்யா இந்த உண்மையை மறைக்கிறார்.

5 ஆண்டுகளுக்குப் பிறகு பிரபு மும்பையிலிருந்து திரும்பும் பிரபு நித்யா மற்றும் சத்யாவின் உருவ ஒற்றுமையால் குழப்பம் அடைகின்றான். பின்னர் நித்யாவின் அழகில் பிரபு மெய்சிலிர்க்கிறார். அதைத் தொடர்ந்து பிரபு சத்யாவையும் பார்க்க நேர்ந்தது. நித்யாவிற்கும் சத்யாவிற்கும் உள்ள ஒற்றுமையை பிரபு கண்டறிந்தார். பிரபு தனது தவறான எண்ணத்தில் இருவரிடமும் ஆணவமாக நடந்து கொள்கிறார். இந்த கதை சத்யா, நித்யா மற்றும் பிரபுவை சுற்றி அவர்களுக்கு ஏட்படும் மோதல் மற்றும் காதலை சுற்றி உருவாக்கப்பட்டுள்ளது.

## மதிப்பீடுகள்

கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்** மிக உயர்ந்த மதிப்பீடுகளைக் குறிக்கும்.

| ஆண்டு | மிகக் குறைந்த மதிப்பீடுகள் | மிக உயர்ந்த மதிப்பீடுகள் |
| --- | --- | --- |
| 2021 | **2.6%** | **4.1%** |
| **0.0%** | **0.0%** |

## சர்வதேச ஒளிபரப்பு

* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *சத்யா 2*

| ஜீ தமிழ் : திங்கள்-சனி மாலை 6:30 மணி தொடர்கள் |
| --- |
| முன்னைய நிகழ்ச்சி | சத்யா 2 | அடுத்த நிகழ்ச்சி |
| சத்யா | - |
# கிரண் ராவ்

| கிரண் ராவ் |
| --- |
| 2017இல் "லாக்மே ஃபேஷன் வீக்" நிகழ்ச்சியில் ராவ் |
| பிறப்பு | 7 நவம்பர் 1973 (1973-11-07) காத்வால், தெலங்காணா, இந்தியா |
| தேசியம் |  இந்தியா |
| படித்த கல்வி நிறுவனங்கள் | சோபியா மகளிர் கல்லூரி ஜாமியா மில்லியா இஸ்லாமியா |
| பணி | திரைப்படத் தயாரிப்பாளர், இயக்குநர் மற்றும் திரைக்கதை எழுத்தாளர் |
| செயற்பாட்டுக் காலம் | 2004 முதல் தற்போது வரை |
| வாழ்க்கைத் துணை | ஆமிர் கான் (தி. 2005) |
| பிள்ளைகள் | 1 |
| உறவினர்கள் | அதிதி ராவ் ஹைதாரி (உறவினர்) |

**கிரண் ராவ்** (Kiran Rao) 1973 நவம்பர் 7 அன்று பிறந்த இந்திய திரைப்படத் தயாரிப்பாளர், இயக்குநர் மற்றும் திரைக்கதை எழுத்தாளர் ஆவார். இவர் பாலிவுட் நடிகரான ஆமிர் கானின் மனைவி, நடிகை அதிதி ராவ் ஆகியோரின் உறவினர் ஆவார்.

## ஆரம்ப வாழ்க்கை

1973 நவம்பர் 7 அன்று தெலங்காணாவில் கிரண் ராவ் பிறந்துள்ளார். இவரது தாத்தா ஜனும்பல்லி ஜே. ராமேஸ்வர் ராவ் தெலங்காணா மாவட்டம் வனபர்த்தி மாவட்டத்தைச் சார்ந்தவர். அவர் ஒரு இந்திய வழக்கறிஞர், தூதர், நாடாளுமன்ற உறுப்பினரும் புத்தக வெளியீட்டாளரும் ஆவார். மஹபூப் நகர் தொகுதியில் இருமுறை நாடாளுமன்றத்திற்குத் தேர்ந்தெடுக்கப்பட்டுள்ளார். 1992 ல், அவரது பெற்றோர் மும்பைக்கு குடிபெயர்ந்ததால் இவரும் கொல்கத்தாவை விட்டு வெளியேற முடிவு செய்தார் கிரண் ராவ் முதுகலை உணவு அறிவியல் பட்டம் பெற்றார். இரண்டு மாதங்களுக்கு சோபியா பாலிடெக்னிக்கில் சமூக கம்யூனிகேஷன்ஸ் மீடியா பாடநெறிக்கையில் கலந்து கொண்டார், ஆனால் பின்னர் அங்கிருந்து வெளியேறி தில்லி சென்றார். பின்னர், புது தில்லி, ஜாமியா மில்லியா இஸ்லாமியா கல்லூரியில் முதுகலைப் பாடம் பெற்றார் நடிகை அதிதி ராவ் ஹைதாரியின் முதல் உறவினர் ஆவார்.

## தொழில்

அஷுதோஷ் கோவர்கர் இயக்கிய "'லகான்" படத்தில் ஒரு இயக்குநராக ராவ் தனது வாழ்க்கையைத் தொடங்கினார், பின்னர் "ஸ்வதேஷ்: வீ த பீப்பிள்" படத்திற்கு உதவினார். *லகான்* வெளிநாட்டு மொழி திரைப்பட பிரிவில் 74 வது அகாதமி விருதுக்கு பரிந்துரைக்கப்பட்டது. ஆமிர் கான் தயாரித்த அந்தப் படத்தில் இவரும் நடித்திருந்தார். "லகான்" படத்திற்கு முன்னர், "தில் சாத்தா ஹை" படத்தில் நடிகைக்கு ஒரு நிமிடமே வந்து போகும் பாத்திரத்தில் நடித்துள்ளார். இவர் "மான்சூன் வெட்டிங்" படத்திற்காக அகாதமி விருதிற்காக பரிந்துரைக்கப்பட்ட மீரா நாயருக்கு இரண்டாவது உதவியாளராக பணிபுரிந்தார்.

அமிர் கான் புரொடக்சன்ஸின் கீழ் ஜனவரி 2011 இல் வெளியிடப்பட்ட "டோபி காட்" என்ற படத்தின் திரைக்கதையை எழுதி இயக்கியுள்ளார். கொல்கத்தாவில் தனது அடுத்த படத்திற்கான கதையை எழுதி வருகிறார்

2015 ஆம் ஆண்டில் மும்பை திரைப்பட விழாவின் தலைவராக கிரண் ராவ் நியமிக்கப்பட்டார். இவர் மராத்தி மொழியில் இசைக்கப்பட்ட "டூபான் ஆலா" சத்யமேவ ஜெயதே தண்ணீர் கோப்பை கீதம் என்ற பாடலை பாடியுள்ளர்.

## சொந்த வாழ்க்கை

2017 ல் ஆமிர் கான் & கிரண் ராவ் இருவரும் பானி அறக்கட்டளையின் மராத்தி நிகழ்ச்சியான "சாலா ஹவா யு தியா"வின் தொகுப்பை மேம்படுத்துகிறனர்
ராவ் நடிகர் ஆமிர் கானை2005 டிசம்பரில் திருமணம் செய்து கொண்டார். அதற்கு முன்னர் , 2002இல் ஆமிர் கான் தனது முதல் மனைவி ரீனா தத்தாவை விவாகரத்து செய்தார். லகான் படப்பிடிப்பின்போது அவர்கள் சந்தித்தனர். படத்தின் துணை இயக்குநர்களில் ஒருவராக ராவ் இருந்தார். மும்பை புறநகர் பகுதியான பாந்த்ராவில் இப்போது அவர்கள் வாழ்கின்றனர். இந்த தம்பதியருக்கு ஆசாத் ராவ் கான் என்ற மகன் டிசம்பர் 5, 2011 அன்று பிறந்தார், அப்துல் கலாம் ஆசாத்தின் பெயரை அவருக்குச் சூட்டியுள்ளனர். அவர் ஒரு நாத்திகர் ஆவார்.

## குறிப்புகள்

## வெளி இணைப்புகள்

விக்கிமீடியா பொதுவகத்தில்,
 கிரண் ராவ்
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் கிரண் ராவ்
# உத்தரா பாவ்கர்

| உத்தரா பாவ்கர் Uttara Baokar |
| --- |
| उत्तरा बाओकर |
|

உத்தரா பாவ்கர் (வலது) இந்திய சர்வதேச திரைப்பட விழாவில் , 43ஆவது பன்னாட்டுத் திரைப்பட விழா |
| தாய்மொழியில் பெயர் | उत्तरा बाओकर |
| பிறப்பு | 5 ஆகத்து1944 கோலாப்பூர், கோல்ஹாப்பூர் அரசு, பிரித்தானிய இந்தியாவின் மாகாணங்களும், ஆட்சிப் பகுதிகளும் |
| இறப்பு | 12 ஏப்ரல் 2023(2023-04-12) (அகவை 78) புனே, மகாராட்டிரம், இந்தியா |
| பணி | நடிகை |
| செயற்பாட்டுக் காலம் | 1968–2023 |

**உத்தரா பாவ்கர்** (Uttara Baokar) இந்திய மேடை, திரைப்பட மற்றும் தொலைக்காட்சி நடிகையாவார். *முக்யமந்திரி*யில் பத்மாவதி, *மேனா குர்ஜாரி*யில் மேனா, சேக்சுபியரின் ஒத்தெல்லோவில் டெஸ்டிமோனா, நாடக ஆசிரியர் கிரீஷ் கர்னாட்டின் *துக்ளக்*கின் தாய், *சோட்டே சையத் படே சையத்*தில் ஆடல் கணிகை, *உம்ராவ் ஜானில்* முக்கியக் கதாபாத்திரம் போன்ற பல குறிப்பிடத்தக்க நாடகங்களில் இவர் நடித்துள்ளார். 1978ஆம் ஆண்டில், குசும்குமாரின் இந்தி மொழிபெயர்ப்பில், ஜெயவந்த் தால்வியின் *சந்தியா சாயா* என்ற நாடகத்தை இயக்கியுள்ளார்.

1984 ஆம் ஆண்டில், இசை, நடனம், நாடகம் ஆகியவற்றுக்காக வழங்கப்படும் சங்கீத நாடக அகாதமி விருது இவருக்கு வழங்கப்பட்டது. மராத்தித் திரைப் படமான *தோகி* (1995), என்ற படத்தில் சதாஷிவ் அம்ராபுர்கர், ரேணுகா தப்தர்தார் ஆகியோருடனும், *உத்தராயன்* (2005), *ஷெவ்ரி* (2006), *ரெஸ்டாரண்ட்* (2006) ஆகிய படங்களில் சோனாலி குல்கர்னியுடன் நடித்தார்.

## ஆரம்பகால வாழ்க்கை

புது தில்லியிலுள்ள தேசிய நாடகப் பள்ளியில் சேர்ந்து இப்ராஹிம் அல்காசியின் கீழ் நடிப்புப் பயிற்சி பெற்று 1968இல் பட்டம் பெற்றார்.

## விருதுகள்

* நடிபிற்கான 1984 சங்கீத நாடக அகாதமி விருது (இந்தி நாடகம்).
* *ஏக் தின் அச்சானக்கி* என்ற படத்திற்காக சிறந்த துணை நடிகைக்கான 1988 தேசிய திரைப்பட விருது

## மேற்கோள்கள்

## உசாத்துணை

* Nash, Jay Robert; Nash, Stanley Ralph; Ross, Stanley Ralph (1987). *The Motion Picture Guide ... Annual*. Cinebooks. ISBN 0-933997-16-7.
* Brandon, James R.; Martin Banham (1997). *The Cambridge guide to Asian theatre*. Cambridge University Press. ISBN 0-521-58822-7.
* Subramanyam, Lakshmi (2002). *Muffled voices: women in modern Indian theatre*. Har-Anand Publications. ISBN 81-241-0870-6.
* Trivedi, Poonam; Dennis Bartholomeusz (2005). *India's Shakespeare: translation, interpretation, and performance International studies in Shakespeare and his contemporaries*. University of Delaware Press. ISBN 0-87413-881-7.

## வெளி இணைப்புகள்

விக்கிமீடியா பொதுவகத்தில்,
 உத்தரா பாவ்கர்
என்பதில் ஊடகங்கள் உள்ளன.
# விது வினோத் சோப்ரா

**விது வினோத் சோப்ரா** (Vidhu Vinod Chopra பிறப்பு: செப்டம்பர் 5,1952) ஓர் இந்தியத் திரைப்பட இயக்குநர், தயாரிப்பாளர், திரைக்கதை எழுத்தாளர் மற்றும் படத்தொகுப்பாளர் ஆவார். ஐந்து தேசிய திரைப்பட விருதுகள், மற்றும் பத்து பிலிம்பேர் விருதுகள் உட்பட பல விருதுகளைப் பெற்றுள்ளார். குற்ற நாடகத் திரைப்படமான *பரிண்டா* (1989) தேசபக்தி காதல் திரைப்படமான1942: *எ லவ் ஸ்டோரி* (1994) அதிரடி நாடகத் திரைப்படமான *மிஷன் காஷ்மீர்* (2000) மற்றும் வாழ்க்கை வரலாற்று நாடகத் திரைப்படமான *12த் பெயில்* (2023) போன்ற படங்களை இயக்கியதற்காக இவர் பரவலாக அறியப்படுகிறார். வினோத் சோப்ரா பிலிம்ஸ் என்ற தனது நிறுவனத்தின் கீழ் முன்னாபாய் திரைப்படத் தொடரான *3 இடியட்ஸ் (2009), பி. கே (2014)* மற்றும் *சஞ்சு* (2018) ஆகியவற்றைத் தயாரித்ததற்காகவும் அறியப்படுகிறார்.

## ஆரம்பகால வாழ்க்கை

சோப்ரா, இந்தியாவின் ஜம்மு-காஷ்மீரின் ஸ்ரீநகரில் ஒரு பஞ்சாபி இந்துக் குடும்பத்தில் பிறந்து வளர்ந்தார். இவரது தந்தை டி. என். சோப்ரா மற்றும் மூத்த திரைப்படத் தயாரிப்பாளர் ராமாநந்த் சாகர் அவரது ஒன்றுவிட்ட சகோதரர் ஆவார். இவரது சகோதரர் வீர் கே. சோப்ரா இந்திய அரசியலில் அறிஞராக இருந்தார் மற்றும் தயாரிப்பாளராகவும் பணியாற்றினார். இவரது பெற்றோர் பிரித்தானிய இந்தியா பெசாவரைச் சேர்ந்தவர்கள். இவரது தாயார் சாந்தி தேவி மகாலட்சுமி, 1990-ஆம் ஆண்டில் காஷ்மீர் மோதல் காரணமாக காஷ்மீரை விட்டு வெளியேறினார். தனது *ஷிகாரா* திரைப்படத்தை தனது தாய்க்கு அர்ப்பணித்தார். புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் திரைப்பட இயக்கம் பயின்றார்.

## தொழில் வாழ்க்கை

சோப்ராவின் முதல் மாணவர் குறும்படமான *மர்டர் அட் மங்கி ஹில்* (1976) சிறந்த குறும்படத்திற்கான தேசியத் திரைப்பட விருதையும், சிறந்த மாணவர் படத்திற்கான குரு தத் நினைவு விருதையும் வென்றது.

இதைத் தொடர்ந்து இந்தியாவின் ஆதரவற்ற குழந்தைகளின் அவலநிலையை எடுத்துரைக்கும், *ஆன் என்கவுண்டர் வித் ஃபேசஸ்* (1976) எனும் குறும்படம் 1979 ஆம் ஆண்டில் சிறந்த ஆவணப்பட குறும்படத்திற்கான அகாதமி விருதுக்கு பரிந்துரைக்கப்பட்டது. இது 1980 ஆம் ஆண்டில் டாம்பேர் திரைப்பட விழாவில் கிராண்ட் பிரிக்ஸையும் வென்றது.

இவரது முதல் முழு நீளத் திரைப்படமான *சசேய் மௌட்*, அவரது முந்தைய குறும்படமான *மர்டர் அட் மங்கி ஹில்லின்* தழுவல் ஆகும். இதில் நசீருதீன் ஷா, ராதா சலுஜா மற்றும் திலீப் தவான் ஆகியோர் நடித்துள்ளனர். வனராஜ் பாட்டியா இப்படத்திற்கு இசையமைத்துள்ளார்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் விது வினோத் சோப்ரா
* அதிகாரப்பூர்வ இணையதளம்
* ரெடிப்பில் நேர்காணல்ரெடிஃப்
# அலீ

| ʿஅலி இப்னு அபீ தாலிப் |
| --- |
| **நம்பிக்கையாளர்களின் தளபதி** (அமீருல் முஃமினீன்) |
|  |
| கலீபா அலீயின் பேரரசு காலம் 661, இளம் பச்சையில் இருப்பது அலீயின் ஆட்சியின் கீழ் இல்லாதவை. |
| காலம் | 656–661 |
| Full name | அலீ இப்னு அபீ தாலிப் |
| பட்டங்கள் | ஹசனின் தந்தை (அரபி: *அபுல் ஹசன்*) புளுதி/மண்ணின் தந்தை (அரபி: *அபூ துராப்*) முர்தளா ("One Who Is Chosen and Contented") இறைவனின் சிங்கம் (Arabic: *Asad-ullah*) சிங்கம் (அரபி: *Haydar*) முதல் அலீ(ரலி) |
| பிறப்பு | (598-10-23)அக்டோபர் 23, 598
,(599-03-17)மார்ச்சு 17, 599

```
or (600-03-17)மார்ச்சு 17, 600
```
 |
| பிறந்த இடம் | கஃபா, மக்கா |
| இறப்பு | சனவரி 28, 661(661-01-28) (அகவை 62) |
| இறந்த இடம் | கூபா |
| அடக்கத்தலம் | இமாம் அலீ பள்ளி, நஜாப், ஈராக் |
| முன் ஆட்சிசெய்தவர் | சியா இமாம்கள் முகம்மது என்றும் /உதுமான் இப்னு அஃப்ஃபான் கலீபா என்று ஏனையோரும் |
| பின் ஆட்சிசெய்தவர் | ஹசன்/முஆவியா I |
| Wives | பாத்திமா Fatima bint Hizam al-Qilabiyya ("Ummu l-Banin") |
| Offspring | ஹசன் ஹுசைன் ஸைனப்  (See:Descendants of Ali ibn Abi Talib ) |
| Father | அபூ தாலிப் |
| Mother | பாத்திமா பின்து அஸத் |

முகம்மது நபியின் பெரிய தந்தையின் மகனும், முகம்மது நபியின் மருமகனுமான **அலீ** அவர்கள் நான்காவது கலீபாவாகப் பதவி வகித்தார். அலி ராசிதுன் கலீபாக்களில் நான்காவது மற்றும் இறுதி கலீபா ஆவார். இவர் கிபி 656 முதல் கிபி 661 வரை ஆட்சி செய்தார். உதுமானின் படுகொலைக்குப் பிறகு மதீனா நகரமே ஒருவிதமான பதட்டமான நிலையிலேயே இருந்தது. இதைத் தொடர்ந்து பலர் அலீ அவர்களை அடுத்த கலீபாவாக பொறுப்பேற்குமாறு வற்புறுத்தினர். இதை ஏற்றுப் பொறுப்பேற்ற அலீ தனது தலைநகரை மதீனாவிலிருந்து, கூபாவிற்கு மாற்றினார். மேலும் பல ஆளுநர்களை (உதுமானின் உறவினர்கள்) பணியிறக்கம் செய்துவிட்டு புதியவர்களை நியமித்தார். இதற்கு எதிர்ப்பு தெரிவித்த சிரியாவின் ஆளுநர் முஆவியா என்பவர், அலீக்கு எதிராகப் படையெடுப்பு நடத்தினார். இந்த உள்நாட்டு போர்களினால் 'காரிஜிய்யாக்கள்' எனப்படும் கூட்டத்தாரின் பகையை சம்பாதித்துக்கொண்டார். பின்பு இந்த கூட்டத்தாரால் கிபி 661-ம் ஆண்டு இவர் படுகொலை செய்யப்பட்டார்.

## குறிப்புகள்
# எசுப்பானியப் பள்ளிவாசல்

| எசுப்பானிய பள்ளிவாசல் |
| --- |
|  |
| அடிப்படைத் தகவல்கள் |
| அமைவிடம் | பேகம்பேட்டை, ஐதராபாத்து (இந்தியா), இந்தியா |

**எசுப்பானிய பள்ளிவாசல்** ( *Spanish Mosque* ) (அசல் பெயர்: ஜமா மஸ்ஜித் ஐவான்-இ-பேகம்பேட்டை) இந்திய மாநிலமான தெலங்காணாவில் ஐதராபாத்திலுள்ள, பேகம்பேட்டையிலுள்ள பைகா அரண்மனைக்குள் உள்ள ஒரு பள்ளிவாசலாகும்.

## கட்டுமானம்

ஐதராபாத் இராச்சியத்தின் முதன்மை அமைச்சராக இருந்த சர் விகார்-உல்-உம்ரா இதன் கட்டுமானத்தை 1900 ஆம் ஆண்டில் தொடங்கினார். (பின்னர், 1902இல் அவரது திடீர் மறைவு காரணமாக அவரது வாரிசும் மூத்த மகனுமான பைகாவின் ஆறாம் அமீர் சுல்தான் உல் முல்க் பகதூர் என்பவரால் முடிக்கப்பட்டது. எசுப்பானியாவுக்கு தனது ஒரு பயணத்தின் போது கோர்தோபா பள்ளிவாசல்-தேவாலயத்தால் அவர் மிகவும் ஈர்க்கப்பட்டு இதன் கட்டுமானத்தைத் தொடங்கினார். இது மூர்ஸ் கட்டிடக்கலை பாணியில் கட்டப்பட்டுள்ளது. வனப்பெழுத்து, குதிரைவாலி வளைவுகள் மற்றும் பண்டைய ரோம கட்டிடக்கலைகளின் தாக்கங்களைக் கொண்டுள்ளது.
எசுப்பானிய பள்ளிவாசலின் வெளிப்புறமும் உட்புறமும் பெரும்பாலும் எசுப்பானியாவிலுள்ள கோர்தோபாவின் தேவாலயம்-பள்ளிவாசல் மற்றும் இந்தியாவின் கர்நாடகாவின் குல்பர்கா ஜும்ஆ பள்ளிவாசல் போன்றவற்றை ஒத்திருக்கிறது. இது அதிநவீன உட்புறங்களையும் கட்டிடக்கலைகளையும் காட்டுகிறது.

## தனித்துவம்

தனித்துவமான சோனகக் கட்டிடக்கலை (மூர்ஸ்) பாணியால் இது மூர்ஸின் பள்ளிவாசல் என்றும் அழைக்கப்படுகிறது. மேலும் இது இந்தியாவில் தனித்துவமான ஒன்றாகும். இதில் தனித்துவமான மினாரெட்டுகள் அல்லது குவிமாடங்களுக்கு பதிலாக தேவாலயத்தின் உச்சியில் உள்ள உயரமான கூம்பு வடிவான கோபுரம் என்பது தனித்துவமான அம்சமாகும். இவை இந்த பள்ளிவாசலுக்கு கிறித்தவத் தேவாலயம் போன்ற தோற்றத்தை தருகிறது. ஆரம்பத்திலிருந்து இந்த பள்ளிவாசல் பைகா அமீர் சர் விகார்-உல்-உம்ராவின் வாரிசுகளால் பராமரிக்கப்பட்டு நிர்வகிக்கப்படுகிறது.

## பாதுகாப்பு

1940களின் முற்பகுதியில் இருந்து எசுப்பானிய பள்ளிவாசலின் புகைப்படம்
எசுப்பானிய பள்ளிவாசலானது இந்தியத் தொல்லியல் ஆய்வகத்தால் அறிவிக்கப்பட்ட பாரம்பரிய தளமாகும். இது யுனெஸ்கோ ஆசியா பசிபிக் நிறுவனத்தின் பரிசீலனைக்கு விவாதிக்கப்படுகிறது.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 பேகம்பேட்டை பள்ளிவாசல்
என்பதில் ஊடகங்கள் உள்ளன.

* The Wondrous Spanish Mosque of Hyderabad பரணிடப்பட்டது 2025-01-20 at the வந்தவழி இயந்திரம்
* Khan, Azgar (2006-06-18). "Masjid Iqbal-Ud-Daula - Begumpet, Hyderabad | This is where …". Flickr. Retrieved 2017-04-28.
* Archive (2010-08-19). "Archive News". *தி இந்து*. Archived from the original on 2010-08-23. Retrieved 2017-04-28. `{{cite web}}`: Unknown parameter `|=` ignored (help)
* Archive (2010-08-21). "Archive News". *தி இந்து*. Archived from the original on 2010-08-25. Retrieved 2017-04-28. `{{cite web}}`: Unknown parameter `|=` ignored (help)